cyanic-selkie/wikianc huggingface dataset:
Hagstova Føroya
Hagstova Føroya (Færøyenes statistikk) er den sentrale færøysk institusjonen for innsamling, bearbeiding og formidling av offisiell statistikk. Hagstova Føroya er organisert som et selvstendig direktorat under Innenriksdepartementet, og var 1991 en statistikkavdeling direkte under Færøyenes regjering. Viktige statistikkområder er befolkning (herunder også navn), kriminalitet, valg, miljø, utdanning, innvandring, arbeidsmarked, helse og lønn.
Direktør er Hermann Oskarsson, mens avdelingsleder i Statistikkavdelingen er Axel H. Nolsøe. Hans Pauli Strøm har også vært avdelingsleder.
Hagstova Føroya har sitt hovedkvarter på Argir i Tórshavn.
Clay Ives
James «Clay» Ives (født 5. september 1972 i Bancroft, Ontario i Canada), amerikansk aker som deltok i de olympiske vinterleker 1994 i Lillehammer, 1998 i Nagano og 2002 i Salt Lake City.
Ives vant en olympisk bronsemedalje i aking under vinter-OL 2002 i Salt Lake City. Sammen med Chris Thorpe kom han på tredjeplass i toer for menn, bak Patric Leitner /Alexander Resch fra Tyskland og Mark Grimmette / Brian Martin fra USA.
Blygrå lavspinner
Blygrå lavspinner (Eilema lurideolum)  er en av lavspinnerne i familiegruppen  bjørnespinnere (Arctiidae). Dette er den vanligste lavspinneren i slekten Eilema, i Norge. I det sørlige Norge, nord til Dovre.
Utseende
Blygrå lavspinner ligner mye på de andre lavspinnerne i slekten Eilema. Særlig et slitt eksemplar (avfløyet) av blygrå lavspinner, kan ligne på artene Eilema palliatellum, sølvgrå lavspinner, barlavspinner og Eilema psaudocomplanum. Men, disse har svakere gråfarge på framvingen. Og det er bare sølvgrå lavspinner og barlavspinner som med sikkerhet finnes i Norden. For sikker artsbestemmelse må artens genitaler undersøkes.
Framvingene hos hannen er ensfarget lyst blygrå, det vil si, en litt blålig, lys gråfarge. Den har et gult smalt parti i framkanten av vingen. Dette smalner av og blir nesten usynlig før vingespissen. Hos sølvgrå lavspinner er dette gule feltet, jevnt (like bredt) helt ut til vingespissen. Bakvingene er ensfarget skittengul. Bakkroppen er også gulaktig grå, men mer gul bakerst. Vingene holdes taklagt bakover kroppen i hvile. Vingespennet er mellom 27 og 34 millimeter.
Lavspinnere kan forveksles med flere andre småsommerfugler, kanskje særlig en vikler eller en liten måler. Men de kan skilles fra disse på de to duftkjertlene hunnene har like ved eggleggingsåpningen, helt bakerst på bakkroppen. Lavspinnere har også et høreorgan (Tympanalorgan) på siden av brystet (metathorax).
Larvene er behåret med mørke hår. Hårene er arrangert i dusker på hvert ledd. Disse danner rekker av hårdusker bakover kroppen. Larvens kropp har oransje flekker på hvert ledd, og disse danner en dobbelt linje på larvens ryggside. Utvokst blir den ca. 2-3 centimeter lang.
Levevis
Blygrå lavspinner finnes i løv- og barskog, eller i blandet skog. Men også på mer åpne enger, med litt bergknauser og åpent busksatt terreng, gjerne der det er noe sandholdig jord. Flygetiden er i juli og august.
Hunnen legger mellom 100 egg rett på næringsplanten, eggene legges i små grupper.
Larvene lever på ulike lav, på stammer og greiner på trær, eller på steiner. De kan også spise visne blad. De vokser seint og overvintrer halvt utvokst. Neste vår fortsetter den å vokse, og er utvokst i juni. Eldre larver er vanligvis aktive om natten og gjemmer seg om dagen.
Blygrå lavspinner tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Puppestadiet tilbringes ofte i en barksprekk eller lignende. Kokongen er ofte delvis gjennomskinnelig spunnet og består også ofte av noe av larvens hårbekledning. Puppen klekkes etter noen uker.
Utbredelse
Blygrå lavspinner er utbredt i Europa og den vestlige delen av Asia. Muligens kan den finnes helt til Mongolia og Kina.
Navnet
Det latinske navnet Eilema betyr omsluttet, spole, og slekten har trolig fått navnet fordi noen arter bretter eller «ruller» vingene rundt kroppen som en spole når den hviler. Navnet lurideolum betyr liten og gråblek. På svensk heter den Blygrå lavspinnare, på engelsk Common Footman.
Sylke Otto
Sylke Otto (født 7. juli 1969 i Chemnitz), tysk aker som deltok i de olympiske vinterleker 1992 i Albertville og 2002 i Salt Lake City og 2006 i Torino.
Otto ble olympisk mester i aking under vinter-OL 2002 i Salt Lake City. Hun vant akekonkurransen ener for damer foran sine landsmenn Barbara Niedernhuber og Silke Kraushaar.
Fire år senere, under vinter-OL 2006 i Torino vant hun en ny gullmedalje i ener for damer. Det ble en ny trippeltriumf for Tyskland, med sølv til Silke Kraushaar og Tatjana Hüfner vant bronsemedaljen. Otto ble verdensmester i aking seks ganger, fire i ener og to i mixed. 2000 i St. Moritz og 2001 i Calgary i ener, 2003 i Sigulda og 2005 i Park City i både ener og mixed.
Emil Stang d.e.
Emil Stang (født 14. juni 1834 i Christiania, død 4. juli 1912 i Kristiana) var en norsk jurist, stortingsrepresentant (H) og Norges statsminister fra 1889 til 1891 og 1893 til 1895. Han var også sjef for Revisjonsdepartementet den første perioden og første halvdel av den andre.
Stang var stortingsrepresentant fra 1883 til 1894 samt 1898 til 1900. Han var aktiv i dannelsen av Høyre og var partiets første formann fra 1884 til 1899.
Stang var dessuten parlamentarisk leder for Høyre 1884–1889, 1892–1893 og 1898–1900.
Han ble 21. januar 1890 utnevnt til storkors av St. Olavs Orden.
Emil Stang var sønn av statsminister Frederik Stang og hustru Augusta Julie Georgine von Munthe af Morgenstierne. Han var far til Emil Stang d.y., Fredrik Stang d.y. og Augusta Stang.
Stuping under VM i svømming 2011 – 1 meter kvinner
Resultater
Kvalifiseringsrunden ble avholdt den 17. juli klokken 13.00. Finalen ble avholdt den 19. juli klokken 14.00.
Grønn viser til finalister
25 år med gitter og stas
25 år med gitter og stas er et samlealbum av Terje Tysland som kom ut i 2002. Albumet lå på VG-lista i seks uker med syvendeplass som beste plassering.
Sporliste
CD 1
CD 2
Sandsmetter
Sandsmetter (Cobitidae) er små, bunnlevende karpefisker som lever i ferskvann. Tidligere ble nesten alle smerlinger (underorden Cobitoidei) regnet til denne familien, men den er nå splittet på forskjellige måter hos ulike forskere. Her blir systematikken til Kottelat (2012) brukt.
De har en ormeformet kropp. Munnen sitter på undersiden av hodet og har 3–6 par skjeggtråder. Svelgtennene sitter i en enkelt rad. Nesten alle arter har en bevegelig pigg under øyet. Sidelinjen er redusert, eller kan mangle helt; bare Canthophrys og Lepidocephalus har en fullstendig sidelinje til basis av halefinnen. Hos hannene er som regel én eller flere av strålene i brystfinnen fortykket, eller omdannet på annen måte. Utformingen av brystfinnen er viktig for å skille ulike slekter og arter.
Noen av artene kan leve i vann med lite oksygen. De svelger luft ved overflaten, tar opp oksygen i tarmen og slipper ut karbondioksid gjennom gattåpningen. Disse artene blir svært urolige ved endringer i lufttrykket og er blitt brukt til å spå været.
Sandsmettene er utbredt i nesten hele Eurasia fra Sibir i nord til Portugal i vest, Japan i øst og Java og Borneo i sørøst. En art, Cobitis maroccana, forekommer i Nord-Afrika. I Europa finnes dynnsmerling og mange arter i slektene Cobitis og Sabanejewia. Familien finnes sannsynligvis ikke i Norge, men sandsmett lever svært nær grensa i Bohuslän.
Gattsjina
Gattsjina (russisk: Га́тчина, finsk: Hatsina, polsk: Gatczyna) er en by i Leningrad oblast, Russland, ca. 45 km sør for St. Petersburg ved veien som leder til Pskov. Byen har 88,420 innbyggere (2002). Stedet er en del av Verdensarvlisten som heter «St. Petersburg og relaterte grupper av monumenter».
Historiske navn
Den var tidligere kjent i tur og orden som Khottsjino, Gattsjina (til 4. februar 1923), Trotsk (til 2. august 1929), og Krasnogvardejsk (til 39. januar 1944).
Tidlig historie
Khottsjino (det eldste navn for Gattsjina) ble først dokumentert i 1499 som en landsby av Velikij Novgorod eller Stornovgorod i Russland. I løpet av en rekke kriger på 1600-tallet ble byen først gitt til Livland (et historisk område som i dag er delt mellom Estland og Latvia), deretter til Sverige før det igjen ble en del av Russland i løpet av den store nordiske krig. På denne tiden var Gattsjina en sørlig grannelag til Russlands nye hovedstad, St. Petersburg.
I 1708 ga tsar Peter den store Gattsjina til sin søster Natalia Aleksejevna, og da hun døde grunnla han et keiserlig hospital og apotek her. I 1765 kjøpte Katarina den store Gattsjina med dets omegn med tyve landsbyer som hun deretter skjenket til hennes favoritt, general og greve Orlov. Mellom 1766 og 1788 bygde greven et melankolsk slott på 600 rom og anla en omfattende engelsk landskapspark på over 700 hektar med et tilstøtende dyrehage og en gård for hester. En triumfbue ble reist, formgitt av Gattsjinas arkitekt, Antonio Rinaldi, i årene 1777–1782, for å danne en monumental inngang.
Gattsjinapalasset ble utvidet flere ganger av ulike keiserlige eiere. Rokokkointeriøret ble formgitt av Rinaldi og Vincenzo Brenna og utført av italienske stukkaturarbeidere og russiske håndverkere. Interiøret ble fremhevet med parkettgulv, malte vegger og karakteristiske italiensk møbler.
Gattsjina betjenes av den baltiske jernbane.
Vertentes
Vertentes er en kommune i delstaten Pernambuco i nordøstregionen av Brasil.
Slaget i Kalmarsund
Bakgrunnen
Etter nederlagene under slaget ved Öland i 1676 og slaget ved Køge bukt i 1677 skiftet svenskene under ledelse av riksadmiral Hans Wachtmeister deres strategi om fra å søkte slag langt vekk fra deres flåtebaser til å presentert en trussel med en ny flåtebase i Kalmar med evne for hurtige utfall inn i den vestlige del av Østersjøen. Valget av Kalmar var god siden det var et formidable forsvarsoppledd av både naturlige og kunstige hindre som avverget angrep i 1677 og senest 1679. Det åpner for utfall som sett under trefningen den 3. mai 1679 og trefningen ved Bornholm den 26. juni 1679.
Men generaladmiral Niels Juel etter seire var en ganske kompetent lederskikkelse med god skikk på sine menn og skipene som kunne ha overlegen sjømannskap, bedre kamperfaring og ikke minst raskere betjening av deres skipsartilleri i aktuell kamp. Dessuten hadde man supplert den danske orlogsflåten med minst 15 svenske skip som var erobret i forveien og flere nye skip så danskene var suverent sterkest på havet.
Wachtmeister kunne derfor ikke risikerer større sjøslag og valgt å trekke seg inn i Kalmarsund opp til den trygge ankerplassen ved Kalmar gjennom det sørlige innløpet som blir sperret da danskene sank et gammelt orlogsskip der ved 2. juli 1679. Men det nordlige innløpet var fremdeles åpent. Kort etterpå for den danske flåten til Gotland der det kom til et krigsråd hvor man blir enig om å rettet et angrep med landgang på byen Norrköping i Östergötland for å drive økonomisk krigføring.
Da troppene var satt ombord på skipene for utseiling, kom det meldninger om at Wachtmeister fremdeles gjør sin flåte klar for utfall så man ombestemt seg for å kom til det nordlige innløpet i Kalmarsund for å holde disse opptatt og benyttet anledningen for et angrep på festningen Borgholm på Öland. Ved den 18. juli for så den danske flåten på 36 skip fra Gotland og ved aften den neste dagen ankret nordøst for Borgholm.
Ved morgen den 20. juli 1679 stevnet danskene langsomt nedover Kalmarsund langs Ölandskysten og det var da utkikken i flaggskipet Christianus Quintus(84) fikk syn på fem seil fra nord på vei forbi dem inn i sundet. Niels Juel visste at farvannet der disse svenske skipene stevnet på med små seil var ikke farebar uten los med grunngående dybde så han beordrer den erfarne viseadmiral Span å flyttet sitt flagg fra Norske Løve(86) til den mindre Victoria i spissen for en eskadre på 10 orlogsskip og tre brannskip for å oppbringer disse svenskene.
Flåtestyrkene
Viseadmiral Henrik Span med en sammensatt eskadre av skip som ikke stakk dypt.
Den svenske eskadren består av fem orlogsskip:
Rixnyckelen
Som Sveriges siste såkalte regalskip ved bruk av riksinsignier som skipsnavn tilhørt dette storskipet en svensk tradisjon som døde ut etter Den skånske krigen ved å ha storskip besmykket med regale riksinsignier og deretter blir faktiske symboler for det svenske styret i fredstid som krigstid. Ved 1675 var de fire første større orlogsskip regalskiper med Kronan(126), Svärdet(96), Rixnyckelen(88) og Riksäpplet(84). Tre gikk tapt i og etter det ulykkebringende Slaget ved Öland i 1676, bare Nyckelen som skipet var populært kalt, var tilbake og deltok under Slaget ved Køge bukt.
Nyckelen var en av svenskenes beste krigsskiper under krigen med gode egenskaper slik at det var admiralskipet for Wachtmeister i to år, bygget av skipbyggeren Tomas Day fra England ved Karlshamn og sjøsatt i 1664. Linjeskipet var bygget etter engelsk maner med større sjødyktighet og var skipbyggerens mesterverk. Det var trolig en todekker med to lukkede kanondekk og åpne kanondekk mer på størrelse med en tredekker.
Sjøslaget
Ved ti-tiden var forfølgelsen i gang akkurat da de to danske orlogsskipene Gyldenløve(54) og Delmenhorst(50) gikk på grunn og var satt ut av spillet siden de kunne ikke trekkes fri først ved aften den samme dagen. Med to færre skip seilt Span dristigt etter svenskene som ved bruk av los klart å tar seg inn på reden ved Grimskär utenfor Kalmar. Men det var ikke uten voldsom artilleriduell som startet ved 11-tiden om formiddag helt ned på muskettskudds avstand og midt under kampene kom det dårlig sikte på Kalmarsund. Artilleriduellet var så voldsomt at flere stykker sprakk på begge sider og kruttrøyk spredte seg over vannet. Etter rundt en times hard strid hendte katastrofen.
Presis 400 meter nord for høydepunktet på Ölandsbroen mellom Småland og Öland lå det en grunn og der grunnstøttet Nyckelen ved tolvtiden mens de andre svenske skipene kom forbi så Span kunne konsentrere Victoria(44), Christianus Quartus(58), Neptunus(44) og Flyvende Hjort mot det store skipet som var strandet bare et stykke vekk fra sikkerheten. Major Frans Lou valgt å slåss videre og klart til slutt å vende bredsiden mot danskene og et svensk linjeskip blir tilbake (navn ukjent) for å hjelpe Nyckelen.
Span besluttet seg å sende inn et brannskip for å ødelegger storskipet, men mannskapet hadde satt ut båter og dessuten får assistanse med mindre båter fra Kalmar og Öland så man kunne buksere vekk brannskipet tross stor hete, røyk og flammer. Det blir forsøkt på nytt og denne gang nådde det andre brannskipet selve Nyckelen, men riggingen og takler var blitt skåret av så brannskipet som har gripesaker i egne rigg, kunne ikke hake seg på og glir av. Hele babord side blir satt i flammer og full panikk brøt ut. Men hurtig brannsbekjempelse og sterk disiplin hos de gjenværende fikk slukket ilden så de 200 som hadde hoppet i vannet, kom tilbake opp på storskipet.
Den danske artilleriilden var mer effektiv enn den svenske slik at det blir forårsaket enorme skader og stort personelltap, dusinvis ble regelrett slaktet på deres poster og kastet av deres kamerater i vannet. Etter fem timer med uavbrutte og heltemodig kamp under morderiske forhold hadde Span vært nødt til å flytte egne flagg fra Victoria som var slått ut av linjen over til Christianus Quartus. Men ved tre-tiden eller fem-tiden om ettermiddag var slaget brått avbrutt av et kjempemessig brak.
En kanonkule fra Christianus Quartus slår et hull på styrbordssiden, inn i skipet og traff kruttkammeret som ikke var under vannlinjen som normalt. En stor eksplosjon sprengt Nyckelen i luften med hundrer av menn ombord som blir knust eller slynget ut på vannet. Slaget stoppet og pausen var benyttet for det ukjente linjeskipet å avbrøt og trakk seg til Grimskär mulig under sterk ild forårsaket av eksplosjonen, men ilden var senere slukket.
Danskene og svenskene satt ut båter som søkte etter de overlevende, bare rundt 90 var funnet og reddet hvorav 42 hos danskene som fant skipsjefen major Frans Lou og to danske krigsfanger som hadde overlevde ved et mirakel tross stygge forbrenninger.
Tapene
Danskene hadde mistet 30 drepte og 84 sårede med til dels grove skader på flere av deres skiper under befalen som hadde oppvist seg eksemplarisk etter en rapport av generaladmiral Niels Juel til Christian V.
Etterspillet
Niels Juel vil nå gjennomfører det planlagte angrepet på Borgholm, men ugrundig værforhold og stor forsiktighet av landsoffiserer som vil ikke våger et nytt tilbakeslag som i 1677 ved det samme stedet forsinket planene. Til slutt måtte danskene trakk seg tilbake til Gotland ved den 4. august under dårlig vær. Der måtte han kommanderte kommandanten på Gotland for å evakuerer Gotland etter ødeleggelsen av Visborg festning var fullført.
Den 13. august seilt så den danske orlogsflåten for siste gang fra Gotland. Hellet var ikke med dem da det kom et voldsomt uvær som ledet til at Norske Løve(86) grunnstøttet og forlist ved Svaneke på Bornholm. Tross tapet av skipet kunne mannskapet på 600 mann berget seg og det meste av utrustningen kunne berges i ettertiden.
Ved 21. august ankret først flåten ved Nexø utenfor Bornholm, så kom ordrer fra København om at generaladmiralen skulle melder seg i Køge bukt. Ved den 24. august fikk han lært at det var sluttet våpenstillstand med Sverige og at han skulle møte kongen kort etterpå. Marquor Rodsten overtok ledelsen og fikk kalt tilbake krigsflåten som ankommet København ved den 30. august 1679.
Mens Niels Juel var til sjøs var de danske diplomatene meget aktivt i deres arbeid om å stoppet det franske presset ved å gir innrømmelser og forsøkt å lokke vekk franskmennene fra deres støtte til Sverige. Men Louis XIV vil gjør fredsforhandlingene til en maktdemonstrasjon for å bevise det franske hegemoniet i Europa og dermed viker ikke for noe. Ved å kommanderte svenskene som fant seg noe bestyrtet over den franske fremgangsmetoden og danskene som kunne ikke motstår trusselen om en fransk invasjon opp i Jylland via Holstein til å returner til status quo vil han vist Frankrikes makt.
Grunnkretser i Rana kommune
Grunnkretser i Rana kommune er delområder og grunnkretser som seksjonerer Rana kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Hans Nicolai Jacobsen
Han lærte å lese, skrive og regne før han lærte seg håndverket som bokbinder. Han grunnla H.N. Jacobsens Bókahandil i den daværende hovedgaten Gongin (på Tinganes) under Ólavsøka 29. juli 1865. Bokhandelen eksisterer fremdeles, og er en av Færøyenes eldste bedrifter. Den har dog ligget ved Vaglið i ene enden av Niels Finsens gøta siden 1918, i bygningen som før den tid tjente som Tórshavns realskole.
Han var far til språkforskeren Jakob Jakobsen.
Vicência
Vicência er en kommune i delstaten Pernambuco i nordøstregionen av Brasil.
PID
Pid eller PID kan referere til:
Selkier
Selkier, silkier eller selchier er fabelvesner i færøysk, irsk og skotsk folketro. Ifølge gamle sagn og fortellinger lever mannlige og kvinnelige selkier som seler i havet, men kan gå på land, gå ut av skinnet som en hamløper og dermed forvandle seg til vakre mennesker. Historiene om dem skal særlig komme fra Shetland og Orknøyene, men det finnes liknende skikkelser i islandsk folketro. Forestillingene ser ut til å ha oppstått på Orknøyene, hvor selch og selk(ie) er det skotske navnet på sel, avledet av det gammelengelske ordet seolh. Særlig havert har blitt beskrevet som «menneskekjær og nysgjerrig», og den atonale sangen til dyret når det ligger på skjær og holmer, som «vakker, fjern og uvirkelig».
Den europeiske tegnefilmen Song of the Sea fra 2014 handler om en mor og datter som er selkier.
The Osbournes
The Osbournes var en amerikansk realityserie som gikk på MTV fra 2002 til 2005. Serien omhandlet familien Osbournes noe uvanlige familie-liv. I serien fikk seerne møte faren Ozzy, moren Sharon, datteren Kelly og sønnen Jack. Serien hadde svært gode seertall og regnes som en av de aller største suksesser som har gått på MTV. Seriens popularitet var med på å bane vei til flere lignende TV-serier. I 2002 ble den tildelt Emmy for beste reality.
Serien gikk på TVNorge fra 2002 til 2005.
Seriens åpningsvignett er en jazza versjon av Osbournes sang «Crazy Train».
Planlagt oppfølger
I 2009 ble den etterfulgt av den mislykkede serien Osbournes Reloaded, som det bare ble vist en episode av. Denne fikk svært hard medfart av kritikerne.
ReCAPTCHA
reCAPTCHA er et system opprinnelig utviklet av Carnegie Mellon University som bruker CAPTCHA til å digitalisere teksten i bøker samtidig som det holder roboter ute fra nettsteder de ikke skal ha tilgang til. 16. september 2009 ble reCAPTCHA kjøpt opp av Google. Prosjektet arbeider per 2009 med digitalisering av The New York Times’ arkiv. De har digitalisert 20 års arkiver, og håper å være ferdige med 110 år til innen 2010.
reCAPTCHA sender bilder av ord som tekstgjenkjennelsesteknologi (OCR) ikke har klart å tyde til samarbeidende nettsider. Nettsidene, som som regel ikke har noe å gjøre med digitaliseringsprosjektet å gjøre, gir dermed sine brukere i oppgave å løse disse ordene på samme måte som med annen CAPTCHA, som del av en valideringsprosess. De sender dermed resultatet tilbake til reCAPTCHA, som bruker disse i digitaliseringsjobben.
Tag der Deutschen Einheit
Tag der Deutschen Einheit, «dagen for tysk enhet», er nasjonaldagen i Tyskland og blir feiret den 3. oktober, til minne om den tyske gjenforeningen på denne datoen i 1990.
ReCAPTCHA
Systemet har rapportert å løse 200 millioner CAPTCHA-oppgaver per dag (per 2010), og samarbeider med sider som Facebook, Twitter, TicketMaster, Craigslist og StumbleUpon.
Tag der Deutschen Einheit
Før gjenforeningen var (Vest-)Tysklands nasjonaldag 17. juni, til minne om arbeideroppstanden i Øst-Berlin i 1953, som ble slått ned av de sovjetiske okkupantene, mens DDRs nasjonaldag var 7. oktober, dagen da staten ble proklamert.
En annen dag som muligens kunne blitt brukt som Tysklands nasjonaldag ville vært 9. november, da Berlinmuren falt, denne dagen brukes ikke, siden 9. november også er dagen da jødeforfølgelsene startet, kort før andre verdenskrig, under den såkalte krystallnatten.
Nate Mendel
Nate Gregor Mendel (født 2. desember 1968 i Richland, Washington) er en amerikansk musiker. Han spilte bassgitar i bandet Sunny Day Real Estate før han begynte i rockebandet Foo Fighters i 1995 etter at Sunny Day Real Estate ble oppløst.
Hoff (andre betydninger)
Hoff kan vise til:
Vitória de Santo Antão
Vitória de Santo Antão er en kommune i delstaten Pernambuco i nordøstregionen av Brasil.
Terskelfjord
En terskelfjord er en fjordarm med trangt eller grunt innløp fra sjøen og dermed begrenset utskiftning av vann. Terskelen er vanligvis laget av en endemorene fra isbreen som gravde ut fjordarmen.
På grunn av lite utskifting av vann har terskelfjorder lavt oksygeninnhold på dypet. Ved varme temperaturer kan dette føre til oksygenmangel og fiskedød, som i Mariager Fjord i Danmark.
Jan August Pahle
Jan August Pahle (født 11. oktober 1924 i Kjøpsvik i Tysfjord, død  7. mai 2014) var en norsk lege.
Han ble cand.med. i København i 1952, med norsk tilleggsprøve samme år. I 1965 ble han godkjent som spesialist i ortopedisk kirurgi. Pahle kom til Oslo Sanitetsforenings Revmatismesykehus i 1966, og hadde stillingen som overlege fra 1968 til 1993.
Jan Pahle ble rådgiver i ortopediske spørsmål for Generalintendanten i Den Norske Hæren siden 1970 og utskrevet sanitetsmajor i 1974. Pahle ble konsulent for Forbrukerrådet og Norsk Skoråd, invitert konsulent for fotdeformiteter ved revm. Artritis Svenska Handikapinstitutet, foreleser ved Revmatol- kirurgisk Universitetet i Oslo – Statens Mensendieck skole, Fysioterapiskolen Oslo og Statens Høyskole for Ortopedieteknikk i 1968.
I 1973 stiftet han Norsk forening for revmakirurgi, med formålet om å danne et faglig forum for revmakirurgi for å fremme fagets vitenskapelige og praktiske medisinske utvikling.
Overlege Jan A. Pahles forskningslegat ble opprettet i 1993. Dette legatet deler ut forskningsmidler til arbeid til fremme for tverrfaglig revmatologisk forskning.
Aaron Beck
Aaron Temkin «Tim» Beck (født 18. juli 1921, død 1. november 2021 ) var en amerikansk psykiater og professor emeritus ved avdeling for psykiatri ved University of Pennsylvania. Beck er kjent som grunnleggeren av kognitiv terapi og utvikler av Becks tester, som også brukes i norsk helsevesen. Blant testene er Beck Depression Inventory (BDI), Beck Hopelessness Scale, Beck Scale for Suicidal Ideation (BSS), Beck Anxiety Inventory (BAI) og Beck Youth Inventories.
Han var leder av Beck Institute for Cognitive Therapy and Research og ærespresident for Academy of Cognitive Therapy, som sertifiserer kognitive terapeuter.
Foreldrene Elizabeth og Harry var jøder som utvandret fra Ukraina i Det russiske keiserdømmet. Faren Harry var trykker og stiftet sitt eget trykkerifirma etter at han slo seg ned i USA. Harry Beck var sosialist og medlem av typografenes fagforening. Aaron Beck er kjent for å ha utviklet flere fobier som gutt, blant annet frykt for å bli forlatt og frykt for kirurgi. Han studerte engelsk og statsvitenskap ved Brown University, og deretter medisin ved Yale University. Beck spesialiserte seg i psykiatri fordi det var knapphet på kandidater på fagfeltet. Han studerte senere psykoanalyse og utviklet kognitiv terapi tidlig på 1960-tallet.
Utmerkelser
Beck mottok Laskerprisen i 2006.
Tandemtraktor
Tandemtraktor er en type ombygd traktor som forekom fra etterkrigstiden og en tid fremover før det ble vanlig med firehjulstrekkere. Man fjernet framakslingene fra to bakhjulsdrevne traktorer, og koblet dem etter hverandre med et ledd med hydraulisk rammestyring. Slik fikk man en sterk firehjulstrekker med én motor for framakslingen og én motor for bakakslingen. Slike ombygginger ble både gjort av privatpersoner og av bedrifter. Tandemtraktorene hadde mye større trekkraft enn andre traktorer på denne tiden og på grunn av rammestyringen var heller ikke svingradiusen alt for stor.
Historie
Den første tandemtraktoren var trolig Allis-Chalmers Duplex, fra 1920-tallet. Den ble laget ved at to Allis-Chalmers 6/12 ble koblet sammen med et ledd, med bakendene mot hverandre. Denne traktoren ble ingen suksess og bare noen få ble laget. Tandemtraktorene dukket så opp på 1950-tallet for å dekke etterspørselen etter traktorer med større trekkraft enn man fikk fra de største bakhjulsdrevne traktorene som da var på markedet.
Doe-traktorer
I 1957 var George Pryor, som drev et stort gårdsbruk med stiv leirejord i Navestock i Essex i Storbritannia, på leting etter en kraftig traktor. Han likte ikke beltetraktorer, og han fant ikke store nok hjultraktorer på markedet. Han fjernet derfor framakslingene fra to Fordson New Major og satte dem sammen med et ledd på midten, slik at han fikk en firehjulsdrevet rammestyrt traktor. Leddet var festet til bakenden av den forreste og til framenden på den bakerste traktoren. De to traktorene ble styrt ved å vinkle leddet med hydrauliske sylindre. Hydraulikkpumpen på den fremste traktoren ble brukt for styresylindrene. Føreren satt på den bakerste traktoren, der han hadde best oversikt over bakmontert redskap.
Ernst Doe and Sons, som hadde spesialisert seg på å tilpasse maskiner til spesielle formål, så potensialet i konstruksjonen og kjøpte rettighetene til å produsere tandemtraktoren. Den første tandemtraktoren fra Doe, Doe Dual Power, var bygd på to Fordson Super Major, som hver hadde en effekt på 54 hk. Koblingspedalene på de to traktorene var synkroniserte med hydraulisk overføring og pådraget til motorene var koblet sammen med kabel, slik at begge motorene fikk omtrent samme turtal. Det viste seg å være en fordel at turtalet på den fremste motoren var litt høyere enn på den bakerste. Fordson Power Major hadde 6 hastigheter fremover pluss revers. I tillegg hadde den høy-lav-gir, med fri i midten. På de første Doe tandemtraktorene, som ble solgt i 1958, var høy-lav-girskiftet på de to traktorene koblet sammen med mekaniske stag, men for å skifte mellom de 6 girene framover og revers, måtte traktoren stoppes og settes i fri med høy-lav-girspaken, og føreren måtte gå fram til den fremste traktoren for å skifte gir.
Andre tandemtraktorer
I 1959 og 1960 kom det nye versjoner, som lot føreren skifte gir på begge traktorene og koble inn differensialsperren fra førerplassen. Bare noen hundre maskiner av denne typen ble laget. Da Ford 5000 kom på markedet i 1964, bygde Doe tandemtraktoren Doe 130, basert på to Ford 5000, men bare noen få ble solgt. Tandemtraktorene kunne ikke konkurrere med ordinære rammestyrte traktorer og mot slutten av 1960-tallet la Doe ned produksjonen.
Selv om Doe kanskje er den best kjente produsenten av tandemtraktorer var de ikke de første til å lage slike traktorer. I Australia ble det eksperimentert med tandemtraktorer så tidlig som i 1953, basert på to Field Marshall traktorer. I 1955 koplet Iowa Agricultural Experimental Station i USA sammen en Ford 8N og en Ford 860 og i 1957 utførte Michigan State University forsøk med to Ford 860 i tandem.
Flere andre bedrifter markedsførte tandemtraktorer. I 1959 presenterte Bolinder-Munktell en tandemtraktor, basert på to BM 36. Senere ble BM Volvo Boxer 350 brukt. I Sovjetunionen ble to Vladimir T28 brukt som basis for en tandemtraktor. Noen bygde også sine egne tandemtraktorer, som f.eks A.H. Steinberger i Nederland, som brukte to International Harvester 436 i tandem.
I Danmark virker det som om det har vært større interesse for tandemtraktorer enn mange andre steder. Så sent som i 1982 ble det på det danske godset Frijsenborg & Wedellsborg Landbrug bygd en tandemtraktor, basert på to Volvo BM 700.
Xexéu
Xexéu er en kommune i delstaten Pernambuco i nordøstregionen av Brasil.
Patric Leitner
Patric Leitner (født 23. februar 1977 i Berchtesgaden), tysk aker som deltok i de olympiske vinterleker 2002 i Salt Lake City, 2006 i Torino og 2010 i Vancouver.
Leitner ble olympisk mester i aking under vinter-OL 2002 i Salt Lake City. Sammen med Alexander Resch vant han akekonkurransen toer for menn foran Mark Grimmette / Brian Martin og Chris Thorpe og Clay Ives begge parene fra USA. Leitner ble verdensmester i aking åtte ganger, fire i toer og fire i mixed. 1999 i Königssee og 2000 i St. Moritz i toer, 2001 i Calgary og 2003 i Sigulda i mixed, 2004 i Nagano og 2007 i Innsbruck i både toer og mixed.
Listasavn Føroya
Listasavn Føroya er Færøyenes kunstmuseum, opprettet i 1989.
Museets nybygg fra 1993 ble utført av den færøyske arkitekten Jákup Pauli Gregoriussen, og ble bygd sammen med Listaskálin som Færøyenes kunstforening tok i bruk i 1970. Museet omfatter også kunstforeningens samling, samt en offentlig samling som ble etablert av Lagtinget i 1948.
Olof Palmes gata
Etter mordet på statsminister Olof Palme den 28. februar 1986 i krysset Sveavägen og Tunnelgatan byttet byen navn på gata til minne om Olof Palme.
Den smalere delen av gata øst for Sveavägen, som leder mot selve Brunkebergstunnelen og der Olof Palme ble skutt, heter fortsatt Tunnelgatan.
Jákup Pauli Gregoriussen
Jákup Pauli Gregoriussen (født 1932) er en færøysk arkitekt, tegner og forfatter. Han har blant annet tegnet Føroya landsbokasavn og Listasavn Føroya.
Frode Kyvåg
Frode Jarl Kyvåg (født 8. september 1945) er en norsk tidligere håndballtrener, idrettsleder og bystyrerepresentant i Oslo for Arbeiderpartiet. Kyvåg er mest kjent for sin innsats for Norway Cup og Bækkelagets Sportsklub. Han er også mangeårig ekspertkommentator i håndball.
Håndball
Etter å ha lagt sin aktive idrettskarriere på hyllen, fikk Kyvåg jobb som trener for Nordstrands damelag i håndball. I 1974 ble Kyvåg den yngste landslagstreneren i Europa, da han tok over ansvaret for Norges kvinnelandslag i håndball. Kyvåg tok over som generalsekretær i Bækkelagets Sportsklub i 1976.
Han hadde treneransvar for damelaget i periodene 1983–1988 og 1991–2000. Han hadde ansvaret for spillere som Anja Andersen, Gitte Madsen, Camilla Andersen, Susann Goksør, Cecilie Leganger, Kjersti Grini og Heidi Tjugum. I perioden ledet han BSK sitt damelag to ganger til finaler i Europacupen.
BSK vant under Kyvågs ledelse cupvinnercupen i håndball to år på rad, både i 97/98-sesongen og 98/99-sesongen. De spilte i tillegg europacupfinaler mot Buxtehude i 1994 og Debrecen i 1995. Begge finalene endte med tap. I tillegg spilte laget to supereuropacupfinaler.
Laget ble seriemester:
Laget ble sluttspillvinner:
Laget ble norgesmester og vant kongepokalen i håndball:
Han har også vært trener for herrelagene til Bækkelaget og Fjellhammer, samt damelaget til Gjerpen.
Fire nordmenn ble plukket ut til å løpe under Fakkelstafetten til sommer-OL 2008: Unni Helland (BUL), Ida Granberg (Kvik Halden FK), Frank Lidahl (Kolstad Fotball) og Frode Kyvåg (Bækkelagets Sportsklub). De fire norske løp med fakkelen i Shenzhen i Kina 8. mai 2008.
Norway Cup
Kyvåg ble ansatt som generalsekretær for fotballturneringen Norway Cup i 1976 og ledet turneringen fra året etter.
Skøyter
I slutten av tenårene (sesongene 1958/59–1964/65) var han aktiv som skøyteløper og representerte Nordstrand.
Politisk virke
Ved Kommunestyre- og fylkestingsvalget 2015 ble Kyvåg valgt som representant for Arbeiderpartiet til Oslo bystyre. Kyvåg fikk fritak fra sin plass da han har blitt utnevnt til byrådssekretær for kultur, idrett og frivillighet. Utnevnelsen ble sterkt kritisert i en leder i tidsskriftet Kapital, hvor det ble vist til Kyvågs deltakelse i ulovlig pyramidevirksomhet og ulike forhold ved forretningsdriften i forbindelse med arrangementet Norway Cup.
Muharram
Den islamske kalender følger månen, og derfor flytter Muharram seg 11–12 dager hvert år i forhold til den gregorianske kalenderen. Månedene starter når en eller flere rettroende muslimer observerer nye månen på himmelen, og derfor kan man ikke akkurat si når en måned vil starte. Muharram har etter 2005 falt på følgende datoer:
Den første dagen i Muharram er starten på det nye året i islam. Muharramfestivalen finner sted i løpet av denne måneden, og spesielt sjiamuslimer minnes slaget ved Karbala. Feiringen av det islamske nyttår er ikke anerkjent som en islamsk ferie. Noen muslimer mener derfor at nyttårsfeiringen og tradisjoner knyttet til det er haraam.
Nokturne
En nokturne eller noktyrn, også skrevet nocturne på riksmål, er et musikkstykke av romantisk eller drømmende karakter. Nokturner er ofte inspirert av eller skrevet for å skildre en natt. Ordet kommer av det franske ordet for «nattlig».
Vang gras
Vang gras er hjemmebanen til fotballaget Vang Fotballag fra Solvang på Hamar. Vang gras, som også kalles Vangbana, har i tillegg til hovedbanen i naturgress to treningsbaner, en i naturgress og en i grus. Vangbana har vært vertsbane for engelske lag som Nottingham Forest FC og Wimbledon FC i vennskapskamper og norske lag i cup-kamper, som f.eks Vålerenga.
Nokturne
Betegnelsen nocturne ble først brukt om musikkstykker i begynnelsen av det 19. århundre, om ensemble-verker med flere satser. Noen ganger ble den italienske ekvivalenten for ordet nocturne, notturna, brukt; for eksempel for Wolfgang Amadeus Mozarts Serenata Notturna. På denne tiden skulle ikke nokturnene nødvendigvis skildre en natt, men snarere fremføres om natten, omtrent som en serenade.
Troms fylkestrafikk
Troms fylkestrafikk (TFT) (nordsamisk: Romssa fylkkajohtolat) er en avdeling i samferdsels- og miljøetaten i Troms fylkeskommune som administrerer og driver kollektivtrafikken med buss og båt i Troms og til nabofylker, herunder kjøp og planlegging av transporttjenester og salg av billetter. Troms fylkestrafikk sørger også for markedsføring av kollektivtrafikken i fylket og driver terminaler og annen infrastruktur. Det var 14,8 mill. reiser med kollektivtransport i Troms i 2016, herav 9,59 mill. med bybuss i Tromsø.
Fram til 1. januar 2016 var Troms fylkestrafikk et fylkeskommunalt foretak, heleid av Troms fylkeskommune. Foretaket ble stiftet 15. juni 2010.
Utdypende artikkel om Rutenett og mariell
Troms fylkestrafikks linjenett
Ruteområder og kontrakter
Ved starten av sommeren 2020 gjelder følgende kontrakter for buss- og hurtigbåttrafikk i hele fylket, inkludert langruter til Narvik og Alta.
Ferger
Og:
Gul lavspinner
Gul lavspinner (Eilema lutarellum) er en av lavspinnerne i familiegruppen bjørnespinnere (Arctiidae).
Navnet
Det latinske navnet Eilema betyr omsluttet, spole, og slekten har trolig fått navnet fordi noen arter bretter eller «ruller» vingene rundt kroppen som en spole når den hviler. Navnet lutarellum betyr  den lille leirfargede. På svensk heter den Ockragul lavspinnare.
Utbredelse
Gul lavspinner er utbredt i nordlige Afrika, Europa, men mangler i Storbritannia. Den finnes i øst i den europeiske delen av Russland.
Den er funnet i Norge på kysten fra Vest-Agder, på Østlandet nordover i Gudbrandsdalen og Lærdal i Sogn og Fjordane. Finnes i det sørlige Sverige og Finland, samt i Danmark.
Utseende
Framvingene er ensfarget gyllen-gule, men kan ha en svak gråtone. Bakvingene er gule i bakkanten, men gråere (mørk grå-gul) i framkanten, Bakkroppen er gulaktig grå, og gul bakerst. Vingene holdes taklagt bakover kroppen i hvile. Vingespennet er mellom 23 og 26 millimeter.
Gul lavspinner ligner litt på de andre lavspinnerne i slekten Eilema og artsbestemmelse kan være vanskelig. For sikker artsbestemmelsen må artens genitaler undersøkes.
Lavspinnere kan forveksles med flere andre småsommerfugler, kanskje særlig en vikler eller en liten måler. Men de kan skilles fra disse på de to duftkjertlene hunnene har like ved eggleggingsåpningen, helt bakerst på bakkroppen. Lavspinnere har også et høreorgan (Tympanalorgan) på siden av brystet (metathorax).
Larvene er behåret med brune hår. Hårene er arrangert i dusker på hvert ledd. Disse danner rekker av hårdusker bakover kroppen. Larvens kropp har utydelige brun-orange flekker på hvert ledd, og disse danner en dobbelt linje på larvens ryggside. Utvokst blir den ca. 2 centimeter lang.
Levevis
Gul lavspinner finnes på varme soleksponerte, steder, gjerne der det er noe sandholdig jord. Den foretrekker litt bergknauser og åpent busksatt terreng. Flygetiden er i juli og august. Den er både dag- og nattaktiv.
Hunnen legger mellom 80 og 100 egg rett på næringsplanten, eggene legges i små grupper. Etter eggleggningen dør hunnen.
Larvene lever på ulike lav, på steiner. Den overvintrer i som halvt utvokst, i noe silkespinn, på marken. Neste vår fortsetter den å vokse, og er utvokst i juni.
Gul lavspinner tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er brunaktig og ofte delvis gjennomskinnelig spunnet og består også ofte av noe av larvens hårbekledning. Puppen klekkes etter fire uker.
Christine (film)
Christine er en amerikansk skrekkfilm fra 1983 regissert av John Carpenter. Filmen handler om en tenåringsgutt som kjøper og pusser opp en gammel bil. Bilen viser seg å ha en evnen til å forhekse sine eiere og snart får den eget liv. Den er også i stand til å myrde. Hovedrollene spilles av Keith Gordon, John Stockwell og Alexandra Paul. Filmen er basert på Stephen Kings bok med samme tittel.
Handling
Christine handler om den 17 år gammel collegegutten Arnie, som utvikler en besettelse til en gammel bil, en Plymouth Fury 1958-modell, som han kjøper og setter i stand. Han kaller bilen Christine. Christine blir for ham noe langt mere enn en vanlig bil, og hennes egenskaper er ganske annerledes enn andre biler. Bilen forhekser sine eiere, angriper sin eiers kjæreste av sjalusi og går til angrep på alle den får noe usnakket med. Hans kamerat, Dennis, forsøker å stanse hans besettelse for bilen, men det skal vise seg vanskelig.
Økonomi og popularitet
Christine innbragte 21 millioner dollar på amerikanske kinoer. Produksjonskostnadene var på ca 9,7 millioner dollar.
Filmanmelderne
Den har fått 69 % på Rotten Tomatoes. Den amerikanske filmanmelderen Roger Ebert gav den 3 av 4 stjerner, mens Leonard Maltin gav den 2 av 4 stjerner.
Água Preta
Água Preta er en kommune i delstaten Pernambuco i nordøstregionen av Brasil.
Mikal Olsen Lerøen
Mikal Olsen Lerøen (født 20. juli 1968 i Bergen) er en norsk forfatter, filmkritiker og journalist.
Odd Berg
Odd Sigurd Berg (født 3. januar 1952), ofte kalt Oddemann, er fotballtrener og tidligere -spiller for.
Mikal Olsen Lerøen
Lerøen kommer fra øya Lerøy i Øygarden kommune. Han har hatt mye av sin karriere som ansatt i NRK. Fra høsten 2006 var Lerøen ansatt i lokal TV-stasjonen BTV som programleder for magasinet MM. Fra høsten 2014 var han ansatt i NRK Hordaland. Han var programleder i Filmplaneten på NRK2 og i 2014 ledet han den nye NRK-satsingen Serie-Universet, et livesendt TV-program for NRK Nett-TV som ble sendt etter hver episode av TV-serien Mammon.
Odd Berg
Han var toppscorer i 1974 med 13 mål for Molde. Han har senere vært trener for klubbens A-lag, både som hovedtrener etter Gunder Bengtsson i 2003 og som assistenttrener under Reidar Vågnes og Bo Johansson henholdsvis i 2004 og 2005. Han har dessuten ledet klubbens juniorlag til NM-titler. I 2006 var han trener for Moldes andrelag i andredivisjon. I 2007 ble han igjen hovedtrener for Moldes A-lag fram til Kjell Jonevret tok over. Fra 2015-sesongen er han Mons Ivar Mjeldes assistenttrener i.
Flygeleder
Norge
Norske flygeledere jobber ved sivile stamlufthavner samt ved militære flyplasser i hele Norge. I Norge er det ca. 550 flygeledere som alle er sivilt ansatt i det statseide Avinor AS (tidligere Luftfartsverket). Tjenesten er lagt opp som skiftarbeid.
Odd Berg
Odd Berg er bror til fotballspilleren Jan Berg og svoger til fotballspilleren Stein Olav Hestad. Jo Nesbø skrev sangen «Oddemann» til ære for Berg.
Flygeleder
Norge
Norske flygeledere er organisert i Norsk Flygelederforening.
Mikal Olsen Lerøen
I 2017 bidro Lerøen på NRKs dokumentarprogram Brennpunkt der historien om faren, en sjømann som i likhet med mer enn tusen norske sjøfolk havnet han i krigssonen i Persiabukten. Båten med faren ble bombet mens de fraktet olje og bensin. Kaptein Olav Lerøy (58) var det første norske dødsofferet i krigen mellom Iran og Irak. Han var kaptein på oljetankeren, MT «Susangird». Lerøen har aldri fått et godt svar på hvordan faren døde, og dokumentaren følger hans reise for å finne sannheten. I 2019 gav han ut boken om farens historie som krigsseiler i Persiabukta, Pappas siste reis - norske krigsseilere i Persiabukten på 1980-tallet. For denne boken ble Lerøen tildelt forfatterprisen, Gullparaplyen.
Flygeleder
Tårnkontroll
Forkortet ATC TWR (engelsk air traffic control tower). Fra tårnet kontrolleres fly i avgang- og landingsfasen, fly i umiddelbar nærhet av flyplassen, samt fly og kjøretøy på bakken. Tårnet er tildelt luftrom som strekker seg fra jordens overflate og til en gitt øvre grense. Dette luftrommet er i dagligtale forkortet CTR (eng. Control Zone).
Innflygningskontroll
APP (engelsk approach) er der flytrafikken overvåkes og kontrolleres i nærområdet til flyplassen. Enheten er bemannet med flygeledere som har opplæring i innflygningskontroll og har som hovedoppgave å dirigere fly i inn-og utflygningsfasen på en flyplass. Fly som er i innflygningsfasen til en flyplass (på fagspråket kalt en approach) blir overført fra approach til tårn når flyet er i rett avstand fra flyplassen. I utflygningsfasen vil flyet bli overført fra tårn til approach like etter avgang.
Mikal Olsen Lerøen
I 2022 gav han ut boken ''Med Harley til Honningsvåg. På to hjul gjennom et nedstengt Norge'' (ISBN 9788282262446).
Flygeleder
Innflygningskontroll
Innflygingskontrollen er tildelt egne områder kalt TMA (eng. Terminal Area). Disse områdene er luftrom som ligger mellom kontrolltårnets luftrom og områdekontrollens luftrom og dekker en eller flere flyplasser
De fleste innflygingskontroller styres fra tårnet, eventuelt i et tilrettelagt rom i samme bygg og har derfor flygeledere som kan både tårn og approach. Det finnes noen unntak. For eksempel; Oslo lufthavn, Torp og Rygge har kun tårn-flygeleder da approach for disse flyplassene kontrolleres fra Oslo kontrollsentral.
Områdekontroll
Forkortet ACC (eng. Area Control Center) og jobber hovedsakelig med kontroll av luftrom som strekker seg fra en angitt høyde til en angitt øvre grense over jorden. Dette luftrommet kalles CTA (eng. Control Area). Flygeledere som jobber her kontrollerer fly som befinner seg mellom flyplasser og fly som passerer norsk luftrom underveis.
Sandsmett
Sandsmett eller piggsmerling (Cobitis taenia) er en ferskvannsfisk.
Flygeleder
Norge
I Norge drifter Avinor tre områdekontrollsentraler;
Sandsmett
Utseende og levevis
Kroppen er langstrakt og flattrykt fra sidene. Vanlig lengde er 6–8 cm, og maksimal lengde er 13 cm. Munnen er liten og sitter på undersiden av hodet. Øynene sitter på oversiden av hodet. Det er tre par skjeggtråder langs overkjeven. Under hvert øye er det en bevegelig pigg med to spisser. Ryggen og sidene er gråbrune og buken er hvitaktig. Langs ryggen er det én stripe og langs sidene to striper, som består av avlange svarte flekker.
Flygeleder
Oslo ACC Røyken (ENOS)
Oslo kontrollsentral ble i 1996 flyttet fra Fornebu og inn i et gammelt militæranlegg i Røyken kommune, ca 35 km vest for Oslo. Kontrollsentralen har store lokaler under bakken og driver både ACC- og APP- kontrolltjenester. I dag arbeider ca.120 flygeledere og 40 LTT- fullmektiger ved Norges største kontrollsentral.
Stavanger ACC (ENSV)
Stavanger kontrollsentral ligger ved Sola lufthavn, og deler kontrollen for områdene i Sør-Norge med OSLO ACC. Luftrommet som Stavanger ACC kontrollerer er delt inn i 5 sektorer. Sektorene Offshore Sør og Nord er som regel sammenslått. I dag jobber det ca 45 flygeledere og 15 LTT- fullmektiger ved Stavanger ACC. I tillegg til at kontrollsentralen grenser til Røyken og Bodø ACC, grenser den til København, Scottish og Reykjavik ACC.